نثار یوسف
بو پیداکیں منا ھونءِ ھمے جارءِ تہا
زندگی دست کپیت مہ کجءِ دربارءِ تہا
او منی میتگءِ وش دانکءُ ھبر زانتیں سروک
چینچو پرک انت تئی کردارءُ تئی گپتارءِ تہا
شھرءِ ھر سنگ منی زانگءَ پھریزیت وتءَ
چو دریگایاں وتی میتگءَ بازارءِ تہا
زندگی تو چو منی پیمءَ منی جندئے گشئے
ِگندگءُ زاھرءَ دراہ ئے بلئے بیمارئے تہا
چوں بہ بنداں من وتی سبرءِ کلاتءَ پہ گومے
تو کہ چیر داتگ زمین ُجمبے وتی شارءِ تہا
مرچی ھیرانیں منءَ دیستگ یے پہ جندءَ بداں
چو نہ زانت ُامر منی گوستگ ھمے کارءِ تہا
پرچا ُبرز شانیں نوابانی رواجاں مل ئے
شرترئے توکہ اگاں وت وتی بستارءِ تہا
جزمیں بانداتےءِ وت واجھی دنیا یے نثار
ِگندگءَ کئیت انت منا مرچی ایں لاچارءِ تہا